**Указания за студентите от 6-ти курс – онлайн изпити от ЛЯТНА СЕСИЯ**

Всички студенти от 6-ти курс, ако искат да се явяват на изпити, трябва да са в списъка с таблицата на 6-ти курс. Списъка се намира в бутон „Информация за студенти“ и се актуализира и дописва от д-р Колева всеки ден.

Всички изпити ще са в онлайн формат в **Moodle** и ще се провеждат на датите, публикувани в графика на сайта на ВМФ в бутон „Онлайн обучение“. Студентите от 6-ти курс се явяват заедно с всички редовни студенти.

Летните изпити във ВМФ ще се провеждат чрез комбинация MOODLE тест+Google meet видеовръзка. В MOODLE ще е теста, а над него ще е хиперлинк за Google meet видеовръзката. Видеовръзката е между изпитващият преподавател и всички студенти през цялото време на изпита. **Изпитите във ВМФ ще са задължително с включена камера при студентите и задължителна видеовръзка**. Студентите ползват за видеовръзката камерата на лаптопа си или на мобилен телефон. За решаване на MOODLE тест ползвайте компютър или лаптоп!

**Всички студенти от 6-ти курс, ако искат да се явяват на изпити, трябва:**

1) да могат успешно да влизат в електронна платформа **Moodle и да могат да влизат в учебната дисциплина за изпита. Изпробвайте това още от 1.06.2020 г.!**

2) да се регистрират предварително за **служебен е-мейл на trakia-uni.bg**. Само от служебният, при отворен служебен е-мейл може да влизате без проблеми в Google meet видеовръзката. **Направете регистацията си още от 29.05.2020**, като влезнете на сайта и в бутона “Registration” в полетата попълвате за студенти от ВМФ и следвате точно указанията. линк за регистрацията: <http://www.trakia-uni.bg/registracia>

3) в денят на изпита, около 10 минути преди теста е необходимо да направите следното: студента **първо влиза в служебната си поща в trakia-uni.bg и я оставя** **отворена**. После влиза в MOODLE и отива на учебната дисциплина до полето тест. Там натиска синият хиперлинк за Google meet връзка и се присъединява сам към срещата със зеленият бутон. След това отива отново в MOODLE и стартира изпитният тест. Тестът ще има парола, която изпитващият ще даде в Google meet и това ще стане в обявеният час за изпит. След като стартирате теста, имате време за решаване на теста и последователно минавате през всички въпроси. Накрая изпращате всички отговори, чрез кафявите бутони най-долу в теста, и се потвърждава 1 или 2 пъти. Веднага си виждате точките, или оценката от изпита.

Вход за студенти в MOODLE: Студентите влизат в MOODLE чрез дългият факултетен номер и ЕГН. Всички студенти са регистрирани за MOODLE и могат да го ползват. При проблеми с влизането в **Moodle** може да пишете на е-мейл: support@uni-sz.bg, radiloff87@yahoo.com, krum.nedelkov@trakia-uni.bg

 **„Указания за студентите от ВМФ за MOODLE“.**

**Как да влезете в профила си:**

Всеки от вас си има Потребителско име: …………… и Парола ………………

(дългият факултетен номер 30010015234 и Парола: ЕГН-то)

Влизате на сайта: <http://edu.uni-sz.bg/>

Най-горе в дясно натискате (**Вход**)

Въвеждате си Потребителско име: …………… и Парола ………………

Натискате Вход

След това натискате (Ветеринарномедицински факултет)

Всички учебни дисциплини са въведени по семестри – летните семестри: II; IV; VI; VIII и X-ти. Търсите желаната от Вас учебна дисциплина, на която искате да се явите на изпит. Включвате се в нея, като правите „самозаписване“. Веднъж като се запишете ще може да влизате в учебната дисциплина по всяко време на денонощието, да четете лекциите и упражненията, да правите тренировъчен тест (ако има), да правите изпитният тест. Изпитният тест ще е заключен и ще се самоотключи на точната дата и час, в който е обявен изпита. Преди тази дата и час няма да може да решите теста!